[π]ρος θεων και ηρ[ω]ων οστις ει τον χωρον εχων μηποτε μετακεινησης τουτων τι [και τας] τουτων των αγαλμα[τω]ν ει[κο]νας και τιμας οστις η [καθ]ελ[οι] η μετακεινοιη τουτω μητε γη[ν] καρπον [φ]ερειν μητε θαλασσα[ν] [π]λωτην ειναι κακως τε απολεσθαι αυτον τε και γενος οστις δ[ε] κατα χωραν φυλασσων και τειμω[ν] τα ειωθοτα και αυξων διαμ[ε]νοι πολλα και αγαθα ειναι τ[ου]τω και αυτω και εκγονοις λυμηνασθαι δε μητε λωβησασθαι μηδεν η αποκρουσ[αι] η συνθραυσαι η συνχεαι τη[ς] μορφης και του σχηματος ε[ι] δε τις ουτω ποιησει η αυτ[η] και επι τουτοις αρα αλλα εαν τα τε επιθεματα των μορφων ασινη και ακεραι[α] και τα υποστηματα τας β[α]σεις ως εποιηθησαν και επι πρωτω τε και επι πρ[ω]τοις οστις η προσταξειεν ετερω η γνωμης αρξειεν η γνωμη συμβαλοιτο επι του τουτων τι κεινηθηναι η συνχυθηναι.
Att. — ca. 150 AD — IG II² 13190
 ca. 150 AD 